Motswana wa malatsing ano o itse go ngongorega fela, mme fa o mo fa ditlamelo tsa go mo inola mo seretseng o a itsapa. Bokoa jo ke jone bo dirileng gore re salele kwa morago fa ditšhaba tse dingwe tsona di tsweletse pele. Bagaetsho ikgantsheng ka Setswana. Se tswakanyeng Setswana le Sesotho, Sepedi, Seburu le fa e le sona Seesimane. Go rutega ga go reye gore o bue jaaka motho yo o golafetseng tlhaloganyo. Le tlaa ruta bana ba lona eng? 20 Fa e sa le Jesu a nna Kgosi ya Bomesia ka 1914, o ile a rotloetsa tshiamiso mo lefatsheng. Jang? O ile a ema nokeng go diragadiwa ga boporofeti jwa gagwe jo bo mo go Mathaio 24:14. Balatedi ba ga Jesu ba ba mo lefatsheng ba ile ba ruta batho ba dinaga tsotlhe boammaaruri kaga Bogosi jwa ga Jehofa. Fela jaaka Jesu, ba ile ba rerela batho ba sa tlhaole, ba leka go neela batho botlhe—ba basha kana ba ba godileng, bahumi kana bahumanegi, banna kana basadi—tshono ya go itse Jehofa, Modimo wa tshiamiso.